1. **ვის შეუძლია განაცხადის შემოტანა?**

მცირე გრანტზე განაცხადის გაკეთება შეუძლიათ „გრანტების შესახებ’’ საქართველოს კანონის მე-4 მუხლით გათვალისწინებულ შემდეგ სუბიექტებს:

ა) საქართველოს მოქალაქე ფიზიკური ან იურიდიული პირი, რომელიც რეგისტრირებულია ან/და საქმიანობს შემდეგ რეგიონებში: კახეთი, იმერეთი, გურია, რაჭა-ლეჩხუმი და ქვემო სვანეთი.

ბ) თუ ფიზიკური პირი ჯერ არ არის რეგისტრირებული იურიდიულ პირად, გამარჯვების შემთხვევაში, მის მიერ მეწარმე სუბიექტის რეგისტრაცია სავალდებულოა საგრანტო ხელშეკრულების გაფორმებამდე. ასევე სავალდებულოა, რომ გამარჯვებულმა ფიზიკურმა პირმა კომპანია დაარეგისტრიროს შემდეგ რეგიონებში: კახეთი, იმერეთი, გურია, რაჭა-ლეჩხუმი და ქვემო სვანეთი.

1. **კონკრეტულად რა ფინანსდება გრანტით?**

მცირე გრანტით ფინანსდება: საქართველოში

ა) კომერციალიზაციის პოტენციალის მქონე ინოვაციური პროდუქტის/სერვისის პროტოტიპის შექმნა; პროტოტიპი არის პროდუქტის/ელექტრონული სერვისის პირველადი/ადრეული ნიმუში, რომელიც შექმნილია პროდუქტის კონცეფციის, ფუნქციური შესაძლებლობების გამოსაცდელად.

ბ) ინოვაციური წარმოების მეთოდების შეძენა. (მანქანა-დანადგარები)

1. **რა კრიტერიუმებით ფასდება პროექტები?**

გრანტის განაცხადი, ფასდება შემდეგი კრიტერიუმებით:

ა) პროექტის გუნდის კომპეტენცია;

ბ) პროექტის კომერციალიზაციის პოტენციალი (ბაზრის მოცულობა/მასშტაბი/შესაძლებლობა);

გ) კონკურენტული უპირატესობა;

დ) პროდუქტი/ტექნოლოგია;

1. **ვინ აფასებს პროექტებს?**

ა) მცირე გრანტის დაფინანსების შესახებ გადაწყვეტილებას იღებს საგრანტო კომისია. კომისია იქნება დაკომპლექტებული ინოვაციების სააგენტოს კვალიფიციური ანალიტიკოსებით და მოწვეული ექსპერტებით.

ბ) მცირე გრანტის კომისია შედგება მინიმუმ 3 მაქსიმუმ 5 წევრისგან, რომელთაც ბრძანებით ნიშნავს სააგენტოს თავმჯდომარე. კომისიის სხდომაზე გადაწყვეტილების მიღება ხდება წარმოდგენილი კომისიის წევრთა ხმათა უმრავლესობით.

გ) მცირე გრანტის კომისიის თავმჯდომარეს დანიშნავს სააგენტოს თავმჯდომარე

დ)მცირე გრანტის კომისია გადაწყვეტილებას იღებს განმცხადებელის მიერ საგრანტო განაცხადის განხილვისა და მასთან ზეპირი გასაუბრების საფუძველზე. კომისიის თითოეული წევრი უფლებამოსილია დაუსვას კითხვები განმცხადებელს.

ე)საგრანტო განაცხადის პროტოტიპის შეფასების კრიტერიუმებთან შესაბამისობის შემთხვევაში მცირე გრანტის კომისია იღებს გადაწყვეტილებას საგრანტო დაფინანსების შესახებ. კომისიის სრული შემადგენლობით განხილული განაცხადის დაფინანსებისთვის საჭიროა სულ მცირე გრანტის კომისიის 4 წევრის დადებითი შეფასება, ხოლო კომისიის 4 წევრის შემადგენლობით განხილული განაცხადის დაფინანსებისათვის საჭიროა სულ კომისიის 3 წევრის დადებითი შეფასება.

1. **რა თანხა შემიძლია მოვითხოვო?**

აპლინკანტს შუეძლია მოითხოვოს ნებისმიერი თანხა, არაუმეტეს 30 000 ლარისა

1. **ფიზიკურ პირს შეუძლია განაცხახდის შემოტანა?**

ფიზიკურ პირს შეუცლია განაცხადის შემოტანა, თუმცა გამარჯვების შემთხვევაში მეწარმე სუბიექტის რეგისტრაცია სავალდებულოა საგრანტო ხელშეკრულების გაფორმებამდე. ასევე სავალდებულოა, რომ გამარჯვებულმა ფიზიკურმა პირმა მეწარმე სუბიექტი დაარეგისტრიროს შემდეგ რეგიონებში: კახეთი, იმერეთი, გურია, რაჭა-ლეჩხუმი და ქვემო სვანეთი.

1. **მხოლოდ 4 რეგიონიდან შემიძლია განაცხადის შემოტანა?**

დიახ, აღნიშნული საგრანტო პროგრამა აფინანსებს მხოლოდ 4 საპილოტე რეგიონიდან შემოსულ განაცხადებს -კახეთი, იმერეთი, გურია, რაჭა-ლეჩხუმი და ქვემო სვანეთი.

1. **აუცილებლად რეგიონში უნდა დავარეგისტრირო კომპანია?**

თუ ფიზიკურ პირს ჯერ არ აქვს დარეგისტრირებული საწარმო სუბიექტი გამარჯვების შემდეგ გრანტის მიღების ერთ-ერთი აუცილებელი პირობაა, რომ მონაწილემ დაარეგისტრიროს საწარმო სუბიექტი 4 რეგიონიდან ერთ-ერთში (კახეთი, იმერეთი, გურია, რაჭა-ლეჩხუმი და ქვემო სვანეთი) პროექტის წესებით გაწერილ გონივრულ ვადაში.

თუ გამარჯვებული მონაწილეს უკვე დარეგისტრირებული აქვს საწარმო, აუცილებელი არ არის საწარმო დარეგისტრირებული იყოს რეგიონში, თუმცა სავალდებულოა რომ საწარმო საქმიანობდეს საპილოტე რეგიონებიდან (კახეთი, იმერეთი, გურია, რაჭა-ლეჩხუმი და ქვემო სვანეთი) ერთ-ერთში.

1. **როგორ გავაკეთო განაცხადი?**

საგრანტო კონკურსზე განაცხადი უნდა გაკეთდეს grants.gov.ge-პორტალზე. კონკურსში მონაწილეობის მსურველი უნდა დარეგისტრირდეს პორტალზე და შეავსოს ყველა საჭირო ველი, კონკურსის ვადის დასრულებამდე.